CELEX: C2004/094/49
Language: da
Date: 2004-04-17 00:00:00
Title: Sag C-71/04: Anmodning om præjudiciel afgørelse forelagt ved kendelse afsagt den 22. december 2003, og efterfølgende berigtiget ved kendelse af 22. januar 2004, af Tribunal Supremo, Sala de lo Contencioso-Administrativo, Tredje Afdeling, i sagen Administración del Estado mod Xunta di Galicia

17.4.2004   
            
            
               DA
            
            
               Den Europæiske Unions Tidende
            
            
               C 94/23
            
         Anmodning om præjudiciel afgørelse forelagt ved kendelse afsagt den 22. december 2003, og efterfølgende berigtiget ved kendelse af 22. januar 2004, af Tribunal Supremo, Sala de lo Contencioso-Administrativo, Tredje Afdeling, i sagen Administración del Estado mod Xunta di Galicia
   (Sag C-71/04)
   (2004/C 94/49)
   Ved kendelse afsagt den 22. december 2003, og efterfølgende berigtiget ved kendelse af 22. januar 2004, indgået til Domstolens Justitskontor den 16. februar 2004,
   har Tribunal Supremo, Sala de lo Contencioso-Administrativo, Tredje Afdeling, i sagen Administración del Estado mod Xunta di Galicia forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Gør artikel 87, stk. 1 og stk. 3, litra c) og d), EF (tidligere artikel 92) og artikel 88, stk. 3, EF (tidligere artikel 93), sammenholdt med Rådets direktiv 90/684/EØF (1) af 21. december 1990 om støtte til skibsbygningsindustrien, det muligt, uden forudgående underretning af Europa-Kommissionen, at vedtage nationale bestemmelser — som dem, der er indeholdt i Xunta de Galicias dekret 217/1994 af 23. juni — hvorved der indføres en »ny støtteordning« til en specifik skibsbygnings- og ombygningssektor, der på grund af bruttotonnage, maskineffekt og andre faktorer ved de berørte skibe ikke falder ind under nævnte direktiv 90/684's anvendelsesområde?
   
      (1)  EFT L 380 af 31.12.1990, s. 27.